Všeobecné obchodné podmienky

1.    Oblasť použitia
1.1 Tieto Všeobecné obchodné podmienky (ďalej ako "VOP") sa budú vzťahovať na všetky objednávky CERTEX a.s., vrátane objednávok zaslaných telefonicky alebo elektronicky, ktoré neboli písomne potvrdené a objednávok zrealizovaných doručením žiadosti o posudzovanie zhody systému kvality výrobného procesu za predpokladu, že zákazník so VOP vyjadril zákonom predpísaný súhlas. Zmluva obsahujúca VOP tak vstupuje do platnosti vtedy, keď spoločnosť prijme objednávku, ktorá jej bola odoslaná. Objednávka odoslaná spoločnosti sa považuje za prijatú vtedy, keď

(a) spoločnosť postupuje tak, že objednávku plní i bez osobitného písomného potvrdenia alebo

(b) spoločnosť objednávku písomne potvrdí.

1.2  Tieto VOP nahrádzajú všetky predchádzajúce slovné alebo písomné cenové ponuky a dohody medzi stranami a pokiaľ nie je výslovne uvedené inak vo VOP alebo v príslušnom právnom predpise, majú prednosť pred všetkými spornými alebo odporujúcimi si ustanoveniami písomných dohôd, ktoré strany následne uzatvoria. Žiadny vedúci pracovník (s výnimkou riaditeľa spoločnosti), zamestnanec, splnomocnenec alebo subdodávateľ spoločnosti nie je oprávnený meniť alebo nebrať do úvahy tieto VOP alebo prichádzať s vyhláseniami, ktoré sú v rozpore s VOP alebo majú cieľ ich anulovať; žiadna uvedená zmena, strata platnosti alebo vyhlásenie nie sú pre spoločnosť záväzné; to neplatí, ak majú písomnú formu a sú podpísané riaditeľom spoločnosti alebo inou osobou oprávnenou za spoločnosť konať v zmysle platných právnych predpisov.

2.    Zasielanie objednávky
2.1 Zákazníkova objednávka je platná vtedy, ak je zaslaná poštou, alebo akýmikoľvek elektronickými prostriedkami s hlavičkou zákazníka, alebo s použitím vzorových zasielacích listov, alebo formulárov pre elektronickú objednávku schválených spoločnosťou a pokiaľ sú v čase odoslania objednávky dohodnuté podstatné náležitosti objednávky, ktoré nie sú vo VOP výslovne uvedené (napr. cena, doba obehu zákazky, dátum doručenia). Zákazník je povinný bezodkladne písomne potvrdiť objednávky komunikované telefonicky. Spoločnosť nemá povinnosť začať s akýmkoľvek posudzovaním zhody skôr, ako je objednávka zreteľná a obsahuje všetky požadované informácie.

2.2 Akékoľvek podmienky navrhnuté alebo predložené zákazníkom (napr. podmienky alebo ustanovenia v objednávke, pokyny alebo iný dokument) sa považujú za podstatnú zmenu VOP a budú odmietnuté ako neplatné a neúčinné; to neplatí, ak budú písomným spôsobom schválené a podpísané riaditeľom spoločnosti. Osobité podmienky predchádzajúcich objednávok, vrátane osobitej cenovej politiky, sa automaticky nevzťahujú aj na nasledujúce objednávky. Každá objednávka prijatá spoločnosťou sa považuje za osobitnú zmluvu medzi spoločnosťou a zákazníkom.

2.3 Spoločnosť je oprávnená účtovať ďalšie poplatky podľa platného cenníka v súvislosti s požiadavkou ďalších služieb k už existujúcej objednávke. Požiadavka ďalších služieb v súvislosti s posudzovaním zhody, ktorá už bola začatá, sa považuje za novú objednávku a môže tak posunúť odhadnutý termín dodania.

3.    Cena a termíny platby
3.1 Pokiaľ nie je uvedené inak v prijatí objednávky, ceny spoločnosti sú cenami "ex works" (zo závodu) s výnimkou balenia, ktoré je účtované samostatne. Všetky ostatné vyúčtovania alebo náklady (napr. vzniknuté spoločnosti v súvislosti s objednávkou) sú hradené zákazníkom.

3.2. Ceny sú bez príslušného zdanenia (napr. tzv. daň z užitia (use tax), daň z predaja, DPH) a ich výška závisí od sadzieb platných v deň zaslania ponuky zákazníkovi. Príslušné dane sú dane, ktoré sú platné a aktuálne v deň fakturácie.

3.3 Pokiaľ nie je spoločnosťou výslovne uvedené inak v potvrdení objednávky, všetky faktúry sú splatné do 30 dní od vystavenia. Zákazník je povinný vzniesť akékoľvek námietky ohľadne faktúry do 30 dní od doručenia faktúry. Námietky voči výsledku posudzovania zhody neoprávňujú zákazníka na odklad platby. V prípade, že žiadateľ nezaplatí doručenú faktúru riadne a včas, mu môžu mu byť účtované úroky z omeškania vo výške 0,05% z dlžnej sumy za každý deň omeškania od nasledujúceho dňa po termíne splatnosti až do zaplatenia.

3.4 Minimálna úhrada na faktúre predstavuje výšku 100 eur (sto).

3.5 Faktúry sa uhrádzajú šekom, bezhotovostným bankovým prevodom alebo inkasom. Na úhradu iným spôsobom je potrebný predchádzajúci súhlas spoločnosti. Zákazník sa zaväzuje poskytnúť informácie o svojom bankovom účte.

3.6 Podmienkou prijatia objednávky môže byť právo spoločnosti vyžadovať platbu až do 100% ceny objednávky.

4.    Povinnosti zákazníka pri zasielaní dokumentov alebo vzoriek
4.1 Dokumenty alebo vzorky musia byť v stave, ktorý bez ťažkostí umožňuje vykonať prípravu správ alebo zaslanie vzoriek na výkon analýz. Spoločnosť má právo vykonať počiatočnú kontrolu dokumentov pred vypracovaním správy na zistenie, či boli zaslané požadované dokumenty alebo vizuálnu kontrolu stavu vzoriek pred ich spracovaním. Zákazník znáša náklady počiatočnej kontroly dokumentov alebo vzoriek v prípade, ak dokumenty alebo vzorky nie sú v súlade s požiadavkami uvedenými v odseku 4.2. Ak výsledok počiatočnej kontroly preukáže, že posúdenie dokumentov alebo výkon analýzy je možný len za oveľa náročnejších podmienok, než sa pôvodne očakávalo - napríklad z dôvodu, že materiály neboli úplné alebo vzorky boli zmiešané s vonkajšími materiálmi alebo látkami, ktorých výskyt zákazník neohlásil alebo z dôvodu, že sú znehodnotené - spoločnosť má v takom prípade právo platnosť objednávky ukončiť alebo pozastaviť a zákazník je povinný znášať náklady, ktoré spoločnosti do tohto obdobia vznikli.

4.2 Zákazník týmto vyhlasuje, že žiadna zo vzoriek nepredstavuje nebezpečenstvo, napr. na mieste, počas prevozu, v laboratóriu alebo inak vo vzťahu k priestorom, zariadeniam, personálu alebo zástupcom spoločnosti. Zákazník je povinný zaistiť súlad s predpismi o zaobchádzaní s nebezpečným odpadom, vrátane údajov o informovaní, preprave a likvidácii a je povinný informovať personál alebo zástupcov spoločnosti o možných rizikách vzoriek z hľadiska zdravia a bezpečnosti, napr. o výskyte známej alebo podozrivej toxickej látky alebo iného kontaminantu, ktorý môže byť vo vzorke prítomný a o pravdepodobnom stupni kontaminácie a rizikách z nej vyplývajúcich pre spoločnosť vo vzťahu k priestorom, zariadeniu, personálu a zástupcom spoločnosti. Zákazník je zodpovedný a v prípade výskytu odškodniť spoločnosť za výskyt akýchkoľvek nákladov, škôd, záväzkov alebo zranení, ktoré vzniknú spoločnosti, jej personálu alebo zástupcom, napr. na mieste odoberania vzoriek, počas prevozu alebo v laboratóriu a sú spôsobené zákazníkovými vzorkami alebo podmienkami miesta odberu vzoriek. Zákazník znáša i osobitné poplatky za vhodnú likvidáciu nebezpečného odpadu, ktorý sa v súvislosti so vzorkou vyprodukoval bez ohľadu na to, či bol charakterizovaný ako nebezpečný. Na žiadosť spoločnosti je zákazník povinný poskytnúť spoločnosti presný rozbor vzoriek.

5.    Majetkové práva týkajúce sa dokumentov a uchovávania vzoriek
5.1 Zákazník zabezpečí, aby sa všetky dokumenty alebo vzorky stali majetkom spoločnosti v rozsahu nevyhnutnom na realizáciu objednávky. Dokumenty uchováva spoločnosť v súlade s Registratúrnym poriadkom spoločnosti. Spoločnosť nenesie zodpovednosť za dokumenty alebo vzorky zaslané spoločnosti na úschovu. 

5.2 Spoločnosť má právo hneď po ukončení analýzy vzorky odstrániť alebo zničiť; to neplatí, ak sa spoločnosť a zákazník písomne dohodli na podmienkach úschovy vzoriek a pre dokumenty, ktoré musia byť uchovávané počas celého cyklu posudzovania zhody a v súlade s Registratúrnym poriadkom spoločnosti. Spoločnosť má právo bez predchádzajúceho oznámenia a na náklady zákazníka vzorky odstrániť alebo zničiť po uplynutí dohodnutej doby úschovy v prípade, ak spoločnosti vznikli dodatočné náklady v súvislosti s plnením akýchkoľvek predpisov (napr. v súvislosti s likvidáciou nebezpečného odpadu). Ak zákazník vyžaduje vrátenie nepotrebného vzorkového materiálu, spoločnosť vzorky zákazníkovi na jeho náklady a zodpovednosť vráti.

6.    Termíny dodania, doba obrátky
6.1 Termíny dodania a doba obrátky sú určované odhadom a nezakladajú záväzok spoločnosti. Spoločnosť napriek tomu využije svoje najlepšie postupy na to, aby sa odhadované termíny dodržali.

6.2 Výsledky sú zvyčajne posielané elektronickými prostriedkami (e-mailom) a/alebo poštou na vedomie osobám, ktoré zákazník v objednávke označil ihneď po ukončení posudzovania zhody.

7.    Prevod vlastníctva
7.1 Vlastnícke právo k výsledkom posudzovania zhody, analýzy, výrobkom, zariadeniu, softvéru a pod. dodaných spoločnosťou zákazníkovi ostáva vlastníckym právom spoločnosti až do času, kým všetky faktúry vystavené na úhradu týchto výsledkov činnosti nebudú zákazníkom v plnej výške uhradené; dovtedy nemá zákazník k uvedeným výsledkom činnosti žiadne majetkové ani užívacie právo. Aj v prípade, keď spoločnosť objednávku schválila a začala pracovať na jej splnení, má spoločnosť právo s vybavovaním objednávky kedykoľvek prestať a prerušiť akékoľvek aktivity v prospech zákazníka v prípade, ak je zákazník v omeškaní s akoukoľvek platbou pre spoločnosť súvisiacou s aktuálnou alebo predchádzajúcou objednávkou.

7.2 Spoločnosť si aj po plnej úhrade platieb zákazníkom vyhradzuje právo uschovávať, použiť a zverejniť akékoľvek výsledky analýz v anonymnej forme tak, aby nebolo možné zákazníka identifikovať.

8.  Obmedzené záruky a zodpovednosť
8.1 Objednávky sa vybavujú v podmienkach, ktoré sú pre spoločnosť dostupné vzhľadom na dostupné technológie a metódy vypracované a používané spoločnosťou a výsledky teda nemusia byť vždy 100% presné a/alebo relevantné. Analýzy, interpretácie, hodnotenia, konzultačná činnosť a závery sú vypracované s primeranou mierou starostlivosti, spoločnosť však nemôže zaručiť, že budú vždy správne alebo definitívne. Táto obmedzená záruka uplynie šesť mesiacov od dátumu dodania vzoriek; to neplatí, ak prijatie objednávky výslovne stanovuje inak. Vo všetkých prípadoch je zákazník povinný si nezávisle overiť platnosť akýchkoľvek výsledkov, interpretácií, hodnotení a záverov vypracovaných spoločnosťou, ak sa chce na uvedené v plnom rozsahu spoľahnúť a koná tak na vlastné riziko.

8.2 Každé posudzovania zhody sa týka výlučne dokumentov a vzoriek posudzovaných spoločnosťou. Pokiaľ spoločnosť nebola výslovne splnomocnená a platená za posudzovanie zhody, odber vzoriek a stanovenie presného rozsahu analýz, ktoré sa majú vykonať alebo pokiaľ zákazník nerešpektoval odporúčania spoločnosti, spoločnosť nenesie zodpovednosť za situáciu, keď nie je potvrdená zhoda výrobku v procese posudzovania zhody a/alebo sa rozsah vykonanej analýzy ukáže ako nedostatočný alebo nevhodný.

8.3 Zákazník je zodpovedný za riadne doručenie dokumentov a/alebo vzoriek odoslaných spoločnosti na preskúmanie a/alebo analýzu. Pokiaľ spoločnosť písomne neustanoví inak, spoločnosť nenesie zodpovednosť za akúkoľvek stratu alebo poškodenie prepravovaných dokumentov a/alebo prepravovanej vzorky. Zákazník je po celú dobu zodpovedný za bezpečnosť, balenie a poistenie dokumentov a/alebo vzorky odo dňa odoslania, až po doručenie do kancelárií alebo do sídla zmluvných externých laboratórií (v prípade vzoriek), s ktorými má spoločnosť dohodnuté subdodávky. Spoločnosť sa pri skladovaní dokumentov a pri skladovaní a zaobchádzaní so vzorkami riadi v zmysle najlepších obchodných postupov, spoločnosť však nenesie zodpovednosť za stratu alebo zničenie dokumentov a/alebo vzoriek, a to aj po ich prijatí do zmluvných externých laboratórií; to neplatí ak sa preukáže, že spoločnosť úmyselne porušila svoju povinnosť.

8.4 Zákazník sa zaručuje a prehlasuje, že všetky vzorky odoslané spoločnosti na analýzu sú bezpečné a vykazujú stabilné vlastnosti a zaväzuje sa odškodniť spoločnosť za akékoľvek straty, zranenia, nároky a náklady, ktoré spoločnosti alebo jej personálu mohli vzniknúť ako dôsledok toho, že vzorka nebola v bezpečnom a stabilnom stave i napriek tomu, že zákazník mohol priamo na vzorke alebo v  objednávke upozorniť na možný problém s danou vzorkou. Zákazník je vždy povinný ešte pred odoslaním písomne upovedomiť spoločnosť o skutočnosti, že vzorky sú nebezpečné alebo iným spôsobom predstavujú riziko a je v tejto súvislosti povinný i náležite označiť balenie, vzorky alebo prepravné nádoby.

8.5 Pokiaľ nie je všetkými stranami písomne dohodnuté inak, zmluvný vzťah vzniká výlučne medzi zákazníkom a spoločnosťou. Do vzťahu nevstúpi žiadna oprávnená tretia osoba ani paralelná (vedľajšia) záruka týkajúca sa ktorejkoľvek objednávky a zákazník nepripustí existenciu a odškodní spoločnosť v súvislosti s akýmikoľvek nárokmi tretích osôb akokoľvek súvisiacimi so zákazníkom alebo objednávkou zákazníka.

9. Obmedzenie zodpovednosti
9.1 V rozsahu, v akom je to v rámci platného práva povolené

(a) spoločnosť (vrátane manuálne pracujúcich, úradníkov, zamestnancov, zástupcov, manažérov, funkcionárov, riaditeľov, sprostredkovateľov, poradcov a všetkých partnerov, spolu ďalej ako "spoločnosť odškodňujúca strany") nesie zodpovednosť výlučne za dokázanú priamu a bezprostrednú škodu spôsobenú úmyselným pochybením spoločnosti odškodňujúce strany v súvislosti s plnením objednávky a len ak spoločnosti bolo o tom doručené písomné oznámenie najneskôr do 6 (šiestich) mesiacov po tom, čo sa zákazník o svojom príslušnom nároku dozvedel (pokiaľ zákon nepredpisuje dlhšiu lehotu, ktorá nemôže byť zmluvne obmedzená) a 

(b) vo všetkých prípadoch (vyplývajúcich zo zmluvy, občiansko-právneho deliktu, nedbanlivosti, objektívnej zodpovednosti, úplného odškodnenia alebo inak) bude zodpovednosť spoločnosti odškodňujúcej strany vo vzťahu k nároku alebo skupine nárokov a náhrada patriaca výlučne zákazníkovi v súvislosti so službami spoločnosti, ktoré sú upravené v týchto VOP predstavovať nižšiu sumu z týchto možností:

(i) priama a bezprostredná ujma alebo škoda spôsobená úmyselným pochybením spoločnosťou odškodňujúcej strany v súvislosti s plnením objednávky a 

(ii) päťnásobok sumy, ktorú spoločnosť prijala od zákazníka v súvislosti s objednávkou, maximálne však 10 000 eur (desaťtisíc).

9.2 Spoločnosť odškodňujúca strany nie je zodpovedná za akúkoľvek nepriamu, priamu alebo následnú ujmu alebo škodu (napr. strata obchodnej príležitosti, zisku, dobrej povesti spoločnosti a pod.), ktorú utrpel zákazník alebo tretia osoba.

9.3 Podmienkou spoločnosti na potvrdenie objednávky je, že zákazník odškodní spoločnosť odškodňujúcu strany za akékoľvek straty, úrazy, nároky a náklady, ktoré spoločnosť odškodňujúca strany mohla utrpieť v priamej alebo nepriamej súvislosti so službami, výrobkami alebo softvérom poskytnutými v zmysle VOP a zákazník sa predložením objednávky zaväzuje odškodnenie poskytnúť; to sa netýka rozsahu, v rámci ktorého je spoločnosť odškodňujúca strany uvedené následky povinná znášať v zmysle VOP.

9.4 Pokiaľ celková strata a/alebo škoda, ktorú má spoločnosť odškodňujúca strany zaplatiť prevýši 10 000 eur (desaťtisíc), strany sa dohodli, že uvedené odškodnenie bude nahradené zmluvnou pokutou v tejto výške (10 000 eur).

9.5 Zákazník odškodní spoločnosť v súvislosti s akoukoľvek stratou, škodami alebo nákladmi, ktoré spoločnosti vznikli pôsobením tretej osoby v súvislosti s plnením objednávky a/alebo posudzovaním zhody.

10.   Opakované posudzovanie zhody
Námietky voči výsledkom posudzovania zhody môžu byť vznesené do 30 (tridsiatich) dní po tom, čo zákazník obdrží výsledky posudzovania zhody. Zákazník však znáša náklady opakovaného preskúmania a/alebo testovania; to neplatí, ak výsledky opakovaného posudzovania zhody a/alebo analýzy nebudú zhodné s výsledkami predošlého posudzovania zhody a/alebo analýzy. Opakované posudzovanie zhody a/alebo analýza bude možná len vtedy, ak spoločnosť bude mať k dispozícii všetky potrebné dokumenty k posudzovaniu zhody a/alebo dostatočné množstvo pôvodnej vzorky v čase, keď obdrží námietky zákazníka. V opačnom prípade bude zákazník povinný znášať všetky náklady, vrátane odoberania vzoriek, prepravy, analýzy a nákladov na likvidáciu vzoriek v súvislosti s opakovanou analýzou.

11.   Vyššia moc
Spoločnosť nenesie zodpovednosť za oneskorenia, chyby, škody alebo iné problémy spôsobené udalosťami alebo okolnosťami, ktoré sú pre spoločnosť nepredvídateľné alebo neovplyvniteľné alebo ktoré vyplývajú z dodržiavania súladu s požiadavkami štátnych orgánov a platných právnych predpisov.

12.   Dôvernosť a spracovávanie údajov o zákazníkoch
12.1 Spoločnosť má právo uchovávať a spracovávať osobné alebo obchodné údaje poskytnuté zákazníkom akýmkoľvek spôsobom bez ohľadu na to, či uvedené údaje pochádzajú priamo od zákazníka alebo od tretej osoby a vynaloží primeranú snahu na zachovanie dôvernosti týchto údajov v súlade s príslušnými právnymi predpismi.

12.2 Spoločnosť vynaloží primeranú snahu na zachovanie dôvernosti výsledkov analýz a záznamov o poskytnutí služieb s prihliadnutím na právo spoločnosti uvedené v článku 7.2 a na právo použiť ich ako dôkaz, že služby boli poskytnuté v prípade, ak si spoločnosť uplatňuje nárok na úhradu za uvedené služby.

12.3 Výsledky posudzovania zhody a/alebo analýz sú vypracované a dodávané výlučne pre potreby zákazníka a nesmú byť poskytnuté tretej osobe na akýkoľvek účel bez predchádzajúceho písomného súhlasu spoločnosti. Zákazník je taktiež povinný zachovávať dôvernosť v súvislosti so všetkými službami poskytnutými spoločnosti, ich výsledkami, zložením výrobkov a softvérom poskytnutým spoločnosťou. Výsledky analýz nesmú byť zverejnené alebo využívané bez predchádzajúceho písomného súhlasu spoločnosti. I po udelení uvedeného písomného súhlasu je zákazník

(a) zodpovedný za akékoľvek následky vyplývajúce z poskytnutia výsledkov tretej osobe alebo dôvery tretej osoby v uvedené výsledky a 

(b) zákazník sa zaväzuje odškodniť spoločnosťou odškodnené strany za následky zodpovednosti, ktorú môžu spoločnosťou odškodnené strany znášať ako výsledok poskytnutia tretej osobe alebo dôvery tretej osoby v uvedené výsledky.

13.    Vzdanie sa zodpovednosti a rôzne
13.1 VŠETKY PODMIENKY A ZÁRUKY (VRÁTANE ZÁKONNEJ ZÁRUKY POSKYTNUTIA OBVYKLEJ KVALITY ALEBO VHODNOSTI POUŽITIA NA DANÝ ÚČEL) TÝKAJÚCE SA SPÔSOBU, KVALITY A ČASOVÉHO HARMONOGRAMU POSUDZOVANIA ZHODY, TESTOVANIA A VÝSLEDKOV, ZARIADENIA, VÝROBKOV ALEBO SOFTVÉRU POSKYTNUTÝCH SPOLOČNOSŤOU SÚ OBMEDZENÉ NA MINIMÁLNY ROZSAH, KTORÝ JE PREDPÍSANÝ PLATNÝM PRÁVOM. ZÁRUKY, POVINNOSTI A ZODPOVEDNOSTI UVEDENÉ V TÝCHTO VOP SÚ VÝLUČNEJ POVAHY.

13.2 VOP môžu byť spoločnosťou priebežne menené písomnou formou a na objednávky sa tak bude vzťahovať najnovšia verzia VOP, ktorá je účinná v čase, kedy spoločnosť prijme objednávku.

13.3 V prípade, ak súd od ktoréhokoľvek ustanovenia VOP upustí, obmedzí alebo ho prehlási za neplatné, protizákonné alebo nevynútiteľné, ostatné ustanovenia ostávajú v platnosti v čo najväčšom možnom rozsahu.

13.4 Skutočnosť, že spoločnosť alebo zákazník nevyužili práva stanovené VOP nepredstavuje vzdanie sa alebo stratu uvedených práv.

14.   Platné právo / Právomoc
14.1 Výklad, platnosť a plnenie VOP podliehajú platnému právu a súdom Slovenskej republiky, ktoré vykonávajú nad spormi vyplývajúcimi z VOP výlučnú právomoc.

